# William A. Wellman

| William A. Wellman |
| --- |
| Signert bilde fra 1937. |
| Født | William Augustus Wellman 29. februar 1896 Brookline, Massachusetts, USA |
| Død | 9. desember 1975 (79 år) Los Angeles, California, USA |
| Beskjeftigelse | * Regissør
* skuespiller
 |
| Ektefelle | * Helene Chadwick (1918–1923)
* Margery Chapin (1925–1926)
* Marjorie Crawford (1931–1933)
* Dorothy Coonan (1934–1975)
 |
| Far | Arthur Gouverneur Wellman |
| Mor | Cecila McCarthy |
| Barn | William Wellman, Jr. |
| Nasjonalitet | USA |
| Utmerkelser | Oscar for beste historie (1938; for verk: Hollywood, sammen med: Robert Carson, tema for: 10th Academy Awards) National Board of Review Award for beste film Stjerne på Hollywood Walk of Fame (1960) |
| Signatur |
|  |
|

---

William A. Wellman på Commons |

**William Augustus Wellman** (født 29. februar 1896 i Brookline i Massachusetts i USA, død 9. desember 1975 i Los Angeles i California) var en amerikansk filmregissør.

## Liv og virke

### Bakgrunn

Wellmans far, Arthur Gouverneur Wellman, var en såkalt *Boston Brahmin* av engelsk-walisisk-skotsk og irsk avstamning. William nedstammet fra puritaneren Thomas Wellman som immigrerte til Massachusetts Bay Colony omkring år 1640. En annen av hans forbedre var Francis Lewis fra New York, som var en av undertegnerne av den amerikanske uavhengighetserklæring. Williams mor var en irsk innvandrer ved navn Cecilia McCarthy.

Wellman ble utvist fra Newton High School i Newton Highlands i Massachusetts, fordi han hadde sluppet en stinkbombe i hodet på overlæreren.

Wellman arbeidet senere som selger i en trelasthandel, og ble senere profesjonell ishockeyspiller. Der ble han sett av Douglas Fairbanks, som foreslo for han å begynne i filmen ettersom han hadde et passende og mandig utseende.

### Den første verdenskrig

Under den første verdenskrig vervet Wellman seg som ambulansesjåfør for Norton-Harjes Ambulance Corps. Han sluttet seg til den franske fremmedlegionen da han var i Paris, og den 3. desember 1917 fikk han en stilling som jagerpilot. Wellman og Tommy Hitchcock var de eneste amerikanerne i les Chats Noir (Svart katt-skvadronen) i Lafayette Flying Corps. Den 29. mars 1918 sluttet han i fremmedlegionen. Han hadde fått graden som sersjant og blitt belønnet med Croix de guerre med to palmer.

Etter krigen returnerte Wellman til USA, skrev en bok om bragdene sine og sluttet seg til United States Army Air Service.

### Filmkarriere

Wellman regisserte filmen *Wings* i 1927, som ble den første filmen som vant en Oscar for beste film ved den 1. Oscar-utdelingen. Hans øvrige bemerkelsesverdige filmer inkluderer *Samfunnets fiende* (1931), *Hollywood* (1937), *Intet hellig* (1937), og *Beau Geste* (1939). Wellman var regissør for to filmer med John Wayne i hovedrollen og som medprodusert. Disse filmene var *Øya i himmelhavet* (1953) og *Ingen vei tilbake* (1954).

Wellman var generelt sett en respektert regissør, men var også kjent for en tøff lederstil. Han likte å jobbe raskt og skal ha foretrukket å arbeide med menn, fordi de ikke trengte så mye tid på forberedelser før filming som kvinner gjorde.

Wellman ble nominert til Oscar for beste regi tre ganger, for filmene *Hollywood*, *De var alene* og *Ingen vei tilbake*. Han har også en stjerne på Hollywood Walk of Fame, ved 6125 Hollywood Blvd.

## Filmografi (utvalg)

* 1924 – *Not a Drum Was Heard*
* 1926 – *You Never Know Women*
* 1927 – *Wings*
* 1928 – *De fordømtes legion*
* 1931 – *Samfunnets fiende*
* 1934 – *Samfunnets rovfugler*
* 1936 – *Storbyens fristelse*
* 1937 – *Hollywood*
* 1937 – *Intet hellig*
* 1938 – *Menn på vingene*
* 1941 – *Kvinnen som stod bak ham*
* 1942 – *I variteens skygge*
* 1942 – *Dommer Lynsj*
* 1945 – *Krigskorrespondenten*
* 1948 – *Jernteppet*
* 1948 – *Præriens banditter*
* 1949 – *De var alene*
* 1951 – *Vest for Missouri*
* 1953 – *Øya i himmelhavet*
* 1954 – *Ingen vei tilbake*
* 1954 – *Fryktens arena*
* 1954 – *Track of the Cat*
* 1955 – *Det blodige sundet*

## Referanser

## Eksterne lenker

* (en) William A. Wellman på Internet Movie Database

* (sv) William A. Wellman i Svensk Filmdatabas

* (da) William A. Wellman på Filmdatabasen

* (da) William A. Wellman på Filmdatabasen

* (fr) William A. Wellman på Allociné

* (en) William A. Wellman på AllMovie

* (en) William A. Wellman hos Turner Classic Movies (arkivert)

* (en) William A. Wellman hos The Movie Database